text:
Eýranyň resmileri ýurduň Yrak bilen serhediniň golaýynda bolan güýçli ýer sarsgyny zerarly 407 adamyň wepat bolandygyny we 6700 adamyň ýaralanandygyny habar berdiler.
Eýranyň Içeri işler ministrliginiň 13-nji noýabrda aýtmagyna görä, Kermanşah welaýatynda bolan 7.3 magnitudaly tebigy betbagtçylygyň täsiri Türkiýeden Kuweýte çenli tutuş regionda duýulypdyr.
Yragyň resmileri ýurtda azyndan ýedi adamyň wepat bolandygyny we 320-den gowrak adamyň ýaralanandygyny aýdýarlar.
12-nji noýabrda agşam dörän ýer titremäniň merkezi Yragyň demirgazyk-gündogaryndaky Halabja şäherinde boldy.


c: text/html

text:
Türkmenistanyň prezidenti Gurbanguly Berdimuhamedow Beýik Britaniýanyň we Demirgazyk Irlandiýanyň Birleşen Patyşalygynyň Şazenany Ýelizaweta II-ä we ýurduň premýer-ministri Tereze Meýe “Mançester Arena” stadionynda bolup geçen terrorçylykly waka zerarly gynanç hatlaryny iberdi.
“Türkmenistan terrorçylygyň we ekstremizmiň islendik ýüze çykmalaryny juda aýgytly ýagdaýda ýazgarmak bilen, bu apata garşy göreşmek we ony ýok etmek işinde dünýä bileleşiginiň tagallalaryny doly goldaýar” diýlip, türkmen mediasy prezidentiň hatyna salgylanyp habar berýär.
Maglumatda türkmen lideri “şu agyr pursatda Türkmenistanyň halkynyň hem-de hökümetiniň adyndan we hut öz adyndan gurban bolanlaryň maşgalalaryna, dogan-garyndaşlaryna hem-de ýakynlaryna çuňňur gynanjyny we medet beriji sözlerini beýan etdi, ejir çekenlere bolsa, tiz wagtda sagalmaklary baradaky arzuwyny aýtdy” diýilýär.
22-nji maýda gije Britaniýanyň demirgazygyndaky Mançester şäherindäki stadionyň daşynda bolan bomba partlamasynda azyndan 22 adam, şol sanda çagalar öldi we başga-da onlarçasy ýaralandy.

robotstxt: allowed

filter: keep


text:
Gaýgysyz Atabaýew 1887-nji ýylda Zakaspiý oblastynyñ Tejen uezdiniñ Mäne obasynda (häzirki Kaka raýonynyñ G.Atabaýew adyndaky kolhozy) daýhan maşgalasynda dodulýar. İr ýetim galýar. İlki mollada sowadyny çykýar. 1903-nji ýylda Tejendäki rus-ýerli mekdebi gutaryp, Daşkentdäki mugallymçylyk seminariýasyna okuwa girýär we 20 ýaşynda ony tamamlaýar. Şol döwürde Gaýgysyz rewolýusion kružoga gatnaşýar. Netijede, ol polisiýa tarapyndan yzarlanýar. 1907-12-nji ýyllarda Gaýgysyz ilki Maryda, soñ Bäherdende rus-ýerli mekdeplerde okadýar. Ýerli ilatyñ wekili bolandygy üçin, ol mugallymçylyk kärinden el çekmeli bolýar. Soñ Maryda bank işgäri bolýar. Oktýabr rewolýusiýasyny G. Atabaýew şatlykly garşy alýar. Sowet häkimiýetini berkitmek ugrunda köp iş bitirýär.
1919-njy ýylyñ ýazynda G. Atabaýew bolşewikler partiýasynyñ hataryna kabul edilýär. Mary uezd Sowetiniñ türkmen seksiýasyna başlyk bellenýär. Uezd azyk komitetine-de ýolbaşçylyk edýär. Mary rewkomynyñ hem-de Zakaspiý frontunyñ musulman seksiýasynyñ çleni, Mary ispolkomynyñ başlygynyñ orunbasary, soñra başlygy, şol ýylyñ noýabryndan indiki ýylyñ iýuly aralygynda Zakaspiý rewkomynyñ başlygynyñ orunbasary, Türküstan ASSR-iniñ ýer işleri halk komissary bolýar. Şu döwürde G. Atabaýew Türküstan frontunyñ komaduýuşisi M. W. Frunze bilen tanyşýar. M. W. Frunze G. Atabaýewiñ başarjañ guramaçydygyna, sowet häkimiýetine berlen bolşewikdigine, barypýatan internasionalistdigine göz ýetirýär. Şonuñ maslahaty bilen G. Atabaýew özüniñ köp taraplaýyn işini Daşkentde dowam etdirýär. G. Atabaýew 1920-nji ýylyñ iýulynda döredilen Türküstan Kompartiýasynyñ wagtlaýyn MK- synyñ sostawyna girizilýär, sentýabrynda Türküstan Halk Komissarlar Sowetiniñ başlyklygyna we Türküstan Kompariýasynyñ MK-synyñ İspolnitel býurosynyñ çlenligine saýlanýar. Şol bir wagtyñ özünde Fergana frontunyñ Harby rewolýusion Sowetiniñ başlygy bolýar. 1922-nji ýylyñ oktýabrynda G. Atabaýew RSFSR-iñ Milletler işi boýunça Halk komissalygynyñ kollegiýa çlenligine saýlanýar. 1923-nji ýylyñ iýunynda ol Buhara Halk Sowet Respublikasynyñ Nazirler Sowetiniñ, soñra Türkmenistan SSR Rewkomunyñ başlygynyñ orunbasary edilip bellenýär. Türkmenistan SSR Halk Komissarlar Sowetiniñ başlygy wezipesinde
G. Atabaýew galan ömrüni sosializm gurluşygyna bagyşlayar. Respublikanyñ, unuman, Orta Aziýanyñ sosial-ykdysady, syýasy we medeni durmuşyny ösdürmäge goşan uly goşandy üçin ol 1935-nji ýylda Lenin ordeni bilen sylaglanýar. 1937-nji ýylyñ tuth-tutlygynyñ pidasy bolan Atabaýaw 1938-nji ýylda atylýar. Bigünädigi anyklanyp, 1956-njy ýylda ol reabiltirilýär.
GAÝGYSYZ ATABAÝEW
Gaýgysyz Atabaýew 1887-nji ýylda Zakaspiý oblastynyñ Tejen uezdiniñ Mäne obasynda (häzirki Kaka raýonynyñ G.Atabaýew adyndaky kolhozy) daýhan maşgalasynda dodulýar. İr ýetim galýar. İlki mollada sowadyny çykýar. 1903-nji ýylda Tejendäki rus-ýerli mekdebi gutaryp, Daşkentdäki mugallymçylyk seminariýasyna okuwa girýär we 20 ýaşynda ony tamamlaýar. Şol döwürde Gaýgysyz rewolýusion kružoga gatnaşýar. Netijede, ol polisiýa tarapyndan yzarlanýar. 1907-12-nji ýyllarda Gaýgysyz ilki Maryda, soñ Bäherdende rus-ýerli mekdeplerde okadýar. Ýerli ilatyñ wekili bolandygy üçin, ol mugallymçylyk kärinden el çekmeli bolýar. Soñ Maryda bank işgäri bolýar. Oktýabr rewolýusiýasyny G. Atabaýew şatlykly garşy alýar. Sowet häkimiýetini berkitmek ugrunda köp iş bitirýär.
-
Gurban93
2 weeks ago
- Unudylmajak gahryman türkmeniň söwer oglydyr Gaýgysyz Atabaýew.
-
turkmen-talyp
2 weeks ago
- Sozializm yasama taglymat we sony ozunem pida etdi.


text:
Dil öwrenmek, dünýäni açmak
Bitarap Türkmenistanyň dünýä ýüzündäki abraý-mertebesi ýurduň ýaş nesliň daşary ýurt dillerine sowatlylygy bilen hem baglydyr. Ýurdumyzyň okuw mekdeplerinde daşary ýurt dillerini okatmagyň hilini ýokarlandyrmaga we netijeliligini artdyrmaga aýratyn üns berilýär. Daşary ýurt dillerini okatmagyň netijeleriniň häzirki döwrüň talaplaryna laýyk gelmegi üçin degişli konsepsiýada göz öňünde tutulan. Ýurdumyzyň okuw mekdeplerinde daşary ýurt dilleriniň okadylyşyny kämilleşdirmek, bilim ulgamynyň basgançaklarynda bitewi bilim gurşawyny döretmek boýunça alyp barýan döwletli syýasatynyň aýdyň görkezijisidir.
Häzirki wagtda dil bilimine berlýän üns aýratyn many-mazmuna eýe bolýar. Diňe bir öz milli dilimizi öwrenmek däl-de, dünýä dillerini öwrenmek meselesi hem örän aýdyňlygy we ähmiýetliligi bilen çözülýär. Bu ugurda üç dilliligi ösdürmek taglymaty öňe sürlüp, degişli çäreler durmuşa geçirilýär. Ýurdumyzda hereket edýän mekdebe çenli çagalar edaralaryndan başlap, ýokary okuw jaýlarynyň ählisinde daşary ýurt dilleri öwredilýär. Bu ugurda esasan iňlis we rus dilleriniň ýokary derejede geçilmegi türkmen ýaşlarynyň daşary ýurt dillerinde erkin gürlemeklerinde, olaryň köpugurly bilimli bolmaklaryna gönükdirilendir. Daşary ýurt dillerini bilmek üçin bolsa ilki, öz ene diliňi bilmek esasy şertleriň biridir.
Döwrüň ösmegi, özgermegi Watanymyzyň halkara giňişligindäki abraý-mertebesiniň barha giňelmegi, dünýä döwletleri bilen dost-doganlyk gatnaşyklarynyň has-da ýygjamlaşmagy, daşary syýasatymyzyň dabaralanmagy daşary ýurt dillerini özleşdirmekligi we öwrenmekligi talap edýär. Bilim ojaklarynda dil öwrenmek derslerinde ýokary innowasion tehnologiýalaryndan peýdalanyp, bilim beriş usullarynyň soňky gazananlaryna daýanalyp geçilýän sapaklarda dil biliminiň aýratyn üns merkezinde bolmaklygy – geljegiň ýagtylygyndan habar berýär. Dil bilmek bolsa bilimiň wajyp sütünleriniň biridir.


text:
Garaşsyz, hemişelik Bitarap Türkmenistanyň halkyna
Mähriban halkym!
Eziz watandaşlar!
Sizi Sagdynlygyň we ruhubelentligiň ýylynyň aýratyn möhüm ähmiýetli şanly wakasy – Döwlet baýdagymyzyň döredilmeginiň 25 ýyllyk baýramy bilen tüýs ýürekden gutlaýaryn! Döwlet baýdagy ýurdumyzyň berkararlygyny, abraý-mertebesini, agzybir halkymyzyň bagtyýar durmuşyny, milletimiziň parahatçylyk hem-de dostluk ýörelgelerini alamatlandyrýan milli buýsanjymyzdyr. Şoňa görä-de, bu şanly baýrama bagyşlanyp geçirilýän dabaralaryň mähriban halkymyzy ajaýyp üstünliklere galkyndyryp, Garaşsyz, hemişelik Bitarap Turkmenistan Watanymyza bolan beýik söýgimizi, Ýaşyl tugumyza bolan belent sarpamyzy has-da pugtalandyrjakdygyna berk ynanýaryn!
Baýdak biziň mukaddes Garaşsyzlygymyzyň we Bitaraplygymyzyň, milli agzybirligimiziň we jebisligimiziň ebedilik nyşanydyr. Çärýek asyr mundan ozal – 1992-nji ýylyň 19-njy fewralynda ebedi milli buýsanjymyza öwrülen türkmen halysynyň gölleri, abadançylygyň we parahatçylygyň nyşany bolan zeýtun baldajyklary, doganlygy we jebisligi alamatlandyrýan bäş ýyldyz we ýarymaý şekillendirilen, täzelenişi we ýaşaýşy dabaralandyrýan ýaşyl reňkli beýik mukaddesligimiz – özbaşdak, erkin, garaşsyz Watanymyzyň Döwlet baýdagy döredildi. Taryh üçin örän gysga bu döwürde mukaddes Baýdagymyzyň saýasynda biziň Garaşsyz we Bitarap döwletimiz okgunly ösüş ýoluna düşüp, syýasy, ykdysady, medeni-ynsanperwer ugurlarda ynamly ösýän, abraýly döwletleriň biri hökmünde dünýäde ykrar edildi.
Bütin durky bilen Watana bolan beýik söýgä ygrarly, ynsanperwerligi, hoşniýetliligi we dostlugy ýörelge edinen mähriban halkymyzyň döredijilikli zähmeti bilen Turkmenistan dünýäniň kuwwatly we abraýly döwletleriniň birine öwrüldi.
Häzirki döwürde beýik özgertmeleriň we ösüşleriň ak ýoly bilen öňe barýan, oňyn bitaraplyk, parahatçylyk söýüjilik, hoşniýetli goňşuçylyk ýörelgelerini öňe sürýän berkarar Watanymyzda Döwlet baýdagyna watansöýüjilik duýgusyny, döredijilik hyjuwyny, zähmet joşgunyny belende göterýän mukaddeslik hökmünde aýratyn sarpa goýulýar. Döwlet baýdagymyzyň sarpasyny has-da belende götermek, nesilleri watançylyk we belent ahlaklylyk ruhunda terbiýelemek maksady bilen, paýtagtymyz Aşgabat şäherinde, Ahal, Balkan, Daşoguz, Lebap we Mary welaýatlarynyň merkezlerinde hem-de «Awaza» milli syýahatçylyk zolagynda belent sütünli baýdak meýdançalary döredildi. Döwlet baýdagymyzyň döredilen gününiň milli baýram hökmünde giňden bellenmegi bolsa, kalbymyzda we aňymyzda erkana hem-de kuwwatly döwletimizde gazanylýan üstünliklere egsilmez guwanç we buýsanç duýgularyny pugtalandyrýar, ägirt uly gujur-gaýrat, çäksiz ylham berýär. Bu bolsa, milletimiziň agzybirligini, mertebesini hem-de buýsanjyny alamatlandyrýan Döwlet baýdagyna sarpamyzyň we söýgimiziň ebedidigine aýdyň şaýatlyk edýär.
Eziz watandaşlar!
Biz buýsançly parlaýan ýaşyl Tugumyzyň saýasynda mähriban halkymyzyň abadan we bagtyýar durmuşda ýaşamagyna gönükdirilen syýasatymyzy amala aşyrmakda «Döwlet adam üçindir!» diýen taglymata eýerýäris. Bu ynsanperwer taglymata laýyklykda, Watanymyzyň ykdysady kuwwatyny has-da artdyrmaga, durmuş ulgamynyň mümkinçiliklerini pugtalandyrmaga hem-de halkymyzyň ýaşaýyş-durmuş derejesini yzygiderli ýokarlandyrmaga aýratyn ähmiýet berýäris. Ykdysadyýetimiziň ähli pudaklarynda, ylym, bilim, saglygy goraýyş, sport, medeniýet, syýahatçylyk ulgamlarynda toplumlaýyn özgertmeleri, milli maksatnamalary üstünlikli amala aşyrýarys. Ýokary hilli ýaşaýyş jaý toplumlarynyň, sagaldyş we dynç alyş merkezleriniň, çagalar baglarynyň, orta mekdepleriň, medeniýet öýleriniň, döwrebap obadyr şäherçeleriň bina edilmegi,
in öňdebaryjy tehnologiýaly iri senagat toplumlarynyň döredilmegi, ilkinji nobatda, halkymyzyň asuda, abadan, bolelin durmuşda ýaşamagyny üpjün etmäge, döwletimiziň ykdysady hem-de medeni-durmuş ösüşiniň ýokary depginlerini durnukly saklamaga ýardam edýär.
Garaşsyz, hemişelik Bitarap Turkmenistan bütin dünýäde parahatçylygy, ählumumy howpsuzlygy, durnukly ösüşi üpjün etmek ugrunda halkara bileleşiginiň tagallalaryny hemmetaraplaýyn goldaýan we utgaşdyrýan öňdengörüjilikli hem-de maksada gönükdirilen daşary syýasaty alyp barýar. Dünýä döwletleri, abraýly halkara guramalary bilen sazlaşykly gatnaşyklary ýola goýmak, aýratyn-da, halkara hyzmatdaşlygynyň täze, netijeli ýollaryny we ugurlaryny emele getirmek babatda gymmatly başlangyçlary öňe sürmek bilen, Turkmenistan parahatçylygyň we dostlugyň merkezine öwrüldi. Sagdynlygyň we ruhubelentligiň ýylynda Birleşen Milletler Guramasynyň Baş Assambleýasynyň 71-nji maslahatynda her ýylyň 12-nji dekabrynyň Halkara Bitaraplyk güni diýlip yglan edilýändigi baradaky Rezolýusiýanyň kabul edilmegi biziň alyp barýan syýasatymyzyň dünýä bileleşigi tarapyndan ýokary baha mynasyp bolandygyna hem-de giňden goldaw tapýandygyna şaýatlyk edýär.
Mähriban halkym!
Eziz watandaşlar!
Sizi Türkmenistanyň Döwlet baýdagynyň güni bilen ýene-de bir gezek tüýs ýürekden gutlaýaryn! Size berk jan saglyk, abadan we bagtyýar durmuş, eziz Watanymyzyň mundan beýläk-de gülläp ösmegi ugrunda alyp barýan işleriňizde uly üstünlikleri arzuw edýärin!
Goý, Döwlet baýdagymyzyň saýasynda biziň ýürekden buýsanýan Garaşsyz, hemişelik Bitarap Turkmenistan döwletimiziň we agzybir halkymyzyň at-abraýy, şan-şöhraty dünýä dolsun!
Türkmenistanyň
Prezidenti
Gurbanguly
Berdimuhamedow


text:
Türkmenistanyň Prezidenti, ýurdumyzyň Ylymlar akademiýasynyň akademigi, lukmançylyk we ykdysady ylymlaryň doktory, professor Gurbanguly Berdimuhamedow ýurdumyzyň ylmynyň wekilleriniň umumy ýygnagyna gatnaşdy. Onuň gün tertibine TYA-nyň ýolbaşçy düzümini saýlamak meseleleri girizildi hem-de strategik döwlet maksatnamalaryny durmuşa geçirmek babatda ýurdumyzyň ylmyny mundan beýläk-de ösdürmegiň ugurlary ara alnyp maslahatlaşyldy.
TYA-nyň maslahatlar zalyna belli alymlar, ylmy-barlag institutlarynyň ýolbaşçylary hem-de hünärmenleri ýygnandylar. Ýygnaga gatnaşmak üçin Ministrler Kabinetiniň Başlygynyň orunbasarlary, Mejlisiň hem-de ministrlikleriň we pudak edaralarynyň ýolbaşçylary çagyryldy.
Hormatly Prezidentimiz Gurbanguly Berdimuhamedow ýygnagyň gün tertibini yglan edip, Akademiýanyň Tertipnamasyna laýyklykda gizlin ses bermek arkaly onuň täze ýolbaşçylaryny saýlamagy, şu maksat bilen hasaba alyş toparyny saýlamagy teklip etdi. Ozal habar berlişi ýaly, TYA-nyň ozalky ýolbaşçysy pensiýa çykdy.
Döwlet Baştutanymyz dalaşgärler boýunça teklipleriň beýan edilmelidigini aýdyp, özüniň teklibini beýan etdi we bu wezipä Sapardurdy Toýlyýewi görkezdi. Milli Liderimiziň belleýşi ýaly, Sapardurdy Toýlyýew başarjaň ýolbaşçy, ol Ministrler Kabinetiniň Başlygynyň bilim, ylym, sport we saglygy goraýyş ulgamyna gözegçilik edýän orunbasary hökmünde ýurdumyzyň hökümetinde uly iş tejribesini toplady.
Soňra gizlin ses bermek çäresi geçirildi.
Gizlin ses bermek geçirilenden we sesler sanalandan soň, geçirilen saýlawlaryň netijeleri yglan edildi. Ses bermäge Akademiýanyň 17 agzasy gatnaşdy. Olar Sapardurdy Toýlyýewi Türkmenistanyň Ylymlar akademiýasynyň prezidenti wezipesine saýlamak barada biragyzdan ses berdiler.
Akademiýanyň agzalary ses bermegiň netijelerini şowhunly el çarpyşmalar bilen garşylaýarlar.
Hormatly Prezidentimiz Gurbanguly Berdimuhamedow Türkmenistanyň Ylymlar akademiýasynyň umumy ýygnagynyň bu çözgüdini tassyklady we S.Toýlyýewi başga işe geçmegi sebäpli Türkmenistanyň Ministrler Kabinetiniň Başlygynyň orunbasary wezipesinden boşatmak hakyndaky Permana hem-de ony Türkmenistanyň Keselleriň ýaýramagyna garşy göreşýän adatdan daşary toparynyň başlygy wezipesinden boşatmak hakyndaky Karara gol çekdi.
Soňra hormatly Prezidentimiz Gurbanguly Berdimuhamedow ýygnananlara ýüzlenip, häzirki döwürde ýurdumyzda ylmy hemmetaraplaýyn ösdürmegiň we onuň gazananlaryny ykdysadyýetimizde netijeli peýdalanmagyň, şeýle hem jemgyýetimiziň aň-bilim mümkinçiligini artdyrmagyň Türkmenistanyň döwlet syýasatynyň ileri tutulýan ugurlarynyň biri bolup durýandygyny belledi. Ylmyň täze, has ýokary sepgitlere çykarylmagy ýurdumyzyň tehniki-ykdysady kuwwatyny has-da artdyrmaga şert döreder, mähriban halkymyzyň medeni derejesini we maddy hal-ýagdaýyny ýokarlandyrmaga mümkinçilik berer.
Milli Liderimiziň nygtaýşy ýaly, ylym jemgyýetçilik ösüşiniň kuwwatly özgerdiji güýji hökmünde ýurduň durmuşynda örän möhüm orny eýeleýär, dünýäniň öňdebaryjy döwletleriniň hataryna goşulmagyň esasy şerti bolup hyzmat edýär. Hut şoňa görä-de, biz ylmy ýokary depginler bilen ösdürmäge aýratyn, strategik ähmiýet berýäris. Ony kämilleşdirmek, hil taýdan ösdürmek we goldamak boýunça giň gerimli çäreleri görýäris. Ýurdumyzda göz öňünde tutulan ähli ägirt uly özgertmeleriň ýeterlik derejede, düýpli ylmy esasynyň bolmagy üçin ähli tagallalary edýäris diýip, hormatly Prezidentimiz Gurbanguly Berdimuhamedow aýtdy.
Şu maksat bilen, soňky ýyllarda ýurdumyzda ylmyň düýpli we ygtybarly hukuk binýadyny döretdik diýip, döwlet Baştutanymyz sözüni dowam etdi.Ylmy we onuň üpjünçilik ulgamlaryny ösdürmek boýunça Hökümetiň kararlaryny kabul etdik. Ýaňy-ýakynda kabul edilen Türkmenistanyň rejelenen görnüşdäki Konstitusiýasynda ýurdumyzyň raýatlaryna erkin ylmy we tehniki döredijilik bilen meşgullanmaga hukuk berilýär. Konstitusiýanyň maddalarynda döwletiň şeýle döredijiligi höweslendirýändigi we onuň ýokary netijeleriniň ýaýradylýandygy, ylmy ösdürmäge we halkara ylmy gatnaşyklaryny giňeltmäge ýardam berilýändigi bellenýär.
Milli Liderimiz TYA-nyň işini kämilleşdirmegiň ileri tutulýan ugurlaryny kesgitläp, ýurdumyzyň baş ylmy merkezi bolan Ylymlar akademiýasynyň häzirki döwürde düýpli we amaly barlaglary ösdürmegi üpjün etmelidigini, jemgyýetiň ylmy we inžener-tehniki mümkinçiligini artdyrmalydygyny, milletimiziň aň-bilim taýdan ösen toparyny — täze döwrüň alymlaryny kemala getirmelidigini, ylmy döredijilige has ukyply ýaşlary çekmelidigini belledi.
Hormatly Prezidentimiz Gurbanguly Berdimuhamedow alymlary diňe bir ýurdumyza getirilýän tehnikalary we enjamlary, olaryň dünýä ülňülerine we ýurdumyzdaky anyk şertlere laýyk gelýändigini seljermäge däl-de, eýsem taslamalary, çözgütleri we meýilnamalary seljermäge hem giňden çekmegiň, olaryň pikirlerini nazara almagyň möhümdigini aýtdy. Ylmy işler we teklipler döwlet syýasatynda hem-de halkymyzyň bähbitlerine giňden peýdalanmalydyr diýip, milli Liderimiz aýtdy.
Soňra milli Liderimiz Ministrler Kabinetiniň 19-njy ýanwarda bolan mejlisine ünsi çekdi. Onda 2018-nji ýyl üçin pudaklaýyn iş meýilnamalary ylalaşyldy hem-de wise-premýerlere olary gözegçilik edýän ulgamlarynda ýene-de bir gezek seljermek we tassyklamak tabşyryldy. Esasy bellemeli zat, haýsy ugra degişlidigine garamazdan, bu meýilnamalary durmuşa geçirmek üçin ylmyň gazananlaryna, aýratyn hem öňdebaryjy tehnologiýalara, innowasiýalara, nou-haulara daýanmagyň zerurdygy barada gürrüň edildi. Şunuň bilen baglylykda, hormatly Prezidentimiz ylym işgärleriniň bu meýilnamalary üstünlikli durmuşa geçirmäge saldamly goşant goşjakdyklaryna berk ynam bildirdi.
Ýygnagyň barşynda döwlet Baştutanymyz Ylymlar akademiýasynyň ýolbaşçylaryna, alymlara, ýokary okuw mekdepleriniň rektorlaryna ýüzlenip, ýurdumyzda ylym we bilim ulgamlaryny ösdürmäge gönükdirilen maksatnamalaýyn çäreleri görmegiň wajypdygyny belledi. Hormatly Prezidentimiziň belleýşi ýaly, Ylymlar akademiýasynyň we ýokary okuw mekdebiniň maddy-enjamlaýyn binýadyny yzygiderli pugtalandyrmak, ýaşlary ylmy işe hem-de häzirki döwrüň talabyna laýyk gelýän täze ylmy ugurlary özleşdirmäge giňden çekmek üçin ähli tagallalar ediler.
Şeýlelikde, milli ykdysadyýetimiziň ähli pudaklarynyň ösmegini üpjün etmek, ýurdumyzyň senagat taýdan ösmegi üçin uly ähmiýete eýe bolan iri taslamalary ylmy taýdan esaslandyrmak bilen bagly meseleleri çözmek häzirki günüň möhüm wezipeleri bolup durýar diýip, milli Liderimiz aýtdy. Şunda hormatly Prezidentimiz Gurbanguly Berdimuhamedow döwletimiziň bu işe hemmetaraplaýyn ýardam berjekdigini belledi.
Milli ykdysadyýetimiziň kuwwatyny artdyrmaga bagly bolan pudaklary ylmy taýdan esaslandyrylan ýagdaýda ösdürmek aýratyn wajypdyr. Ýurdumyzyň ýangyç-energetika toplumynda işleri ylmy taýdan esaslandyrylan ýagdaýda geçirmek, halkara gaz geçirijileriniň gurluşygynda howpsuzlygy üpjün etmek, ylmyň iň ýokary gazananlaryny ulanmak ýaly meseleleri çözmäge hemmetaraplaýyn çemeleşmek wajypdyr diýip, döwlet Baştutanymyz aýtdy we bu işde täze ylmy işläp taýýarlamalaryň zerurdygyna ünsi çekdi.
Döwlet Baştutanymyz bu baradaky gürrüňi dowam edip, häzirki wagtda oba hojalygyny ösdürmäge aýratyn üns berilýändigini belledi. Ýer kadastryny düzmekde, ýerleriň hasyllylygyny ýokarlandyrmakda, tohumçylyk işini kämilleşdirmekde oba hojalyk ulgamynda işleýän alymlara esasy orun degişlidir diýip, hormatly Prezidentimiz nygtady. Şeýlelikde, obasenagat toplumyny ösdürmek boýunça wezipeleri ylmy esasda üstünlikli çözmek, ýokary hünärli agronomlary taýýarlamak hem-de ekerançylyk ylmy-barlag institutynyň işini kämilleşdirmek häzirki döwrüň esasy talaplarynyň biri bolup durýar.
Milli Liderimiz häzirki wagtda ýurdumyzyň geografiki taýdan amatly ýerleşýändigini nazara almak bilen, möhüm halkara ulag geçelgelerini gurmak işini çaltlandyrmagyň wajypdygyna ünsi çekip, halkara ähmiýetli ýollaryň gurluşygynda ýokary hilli ýol-gurluşyk serişdelerini ulanmagyň ähmiýetini belledi. Alymlar ýol-gurluşyk serişdeleriniň hiliniň halkara standartlaryny üpjün etmäge işjeň gatnaşmalydyrlar diýip, döwlet Baştutanymyz aýtdy we bu işleri ylmy taýdan öwrenmäge hem-de esaslandyrmaga aýratyn ähmiýet bermegi tabşyrdy.
Häzirki wagtda ylmy açyşlara, ýurdumyzyň durmuş-ykdysady taýdan sazlaşykly ösmegi boýunça wezipeleri ylmy taýdan esaslandyryp çözmäge, milli ykdysadyýetimiziň ähli ulgamlaryna ylmyň häzirki zaman gazananlaryny ornaşdyrmaga möhüm orun degişlidir. Şunuň bilen baglylykda, ýurdumyzyň halk hojalygynyň ähli pudaklarynyň ylmy binýadyny pugtalandyrmaga aýratyn üns berilmelidir diýip, döwlet Baştutanymyz aýtdy we bu ugurda geçirilýän ähli işleri häzirki zaman ýörelgeleri hem-de ösen halkara tejribesi bilen utgaşdyrmagyň möhümdigini nygtady.
Milli Liderimiz çykyşynyň ahyrynda ýakyn wagtda ýurdumyzyň alymlary bilen duşuşmagy göz öňünde tutýandygyny habar berdi. Şol duşuşykda geçen ýyl bolup geçen Ýaşulularyň maslahatynda makullanan, ýurdumyzy 2018 — 2024-nji ýyllarda ösdürmegiň Prezident maksatnamasyndan gelip çykýan wezipeler anyk kesgitleniler.
Hormatly Prezidentimiz Gurbanguly Berdimuhamedow ýygnananlar bilen mähirli hoşlaşyp hem-de Ylymlar akademiýasynyň täze ýolbaşçylaryna işde uly üstünlikleri arzuw edip, bu ýerden ugrady.


text:
Türk dünýäsiniň türgenleri Bursada duşuşar
Şüweleňe 23 ýurtdan 215 türgen bilen jemgyýetçilik guramalarynyň wekilleri gatnaşar
Bursanyň şäher häkimligi tarapyndan şu ýyl ikinjisi geçirilýän “Türk dünýäsiniň milli sport şüweleňi” Kojaýaýlada geçirler.
Şüweleňe 23 ýurtdan 215 türgen bilen jemgyýetçilik guramalarynyň wekilleri gatnaşar.
Türkiýedäki Ýörük-türkmen jemgyýetiniň wekilleriniň gatnaşmagynda geçiriljek şüweleňiň çäginde at ýaryşy, atly okçulyk, atly göreş ýaly bäsleşikler geçirler.
Şüweleňiň çäginde Türk dünýäsiniň el sungatlary sergisi açylar.


text:
Beýik Ýüpek ýolunyň ugrunda ýerleşen Türkmenistanyň çägindäki taryhy-medeni ýadygärliklerde 2018-2021-nji ýyllarda gazuw-agtaryş işlerini geçirmegi we medeni mirasy ylmy esasda öwrenmegiň hem-de wagyz etmegiň Döwlet maksatnamasyny işlenilip taýýarlanyldy. Bu barada hökümetiň mejlisinde ylym-bilim ulgamyna gözegçilik edýän wise-premýer S.Toýlyýew habar berdi.
Bu işiň türkmen halkynyň taryhy-medeni mirasyny arheologiýa, etnografiýa, taryhy hem-de edebi taýdan öwrenmek boýunça toplumlaýyn ulgamy döretmäge gönükdirilendigi bellenildi.
Wise-premýeriň sözlerine görä, Döwlet maksatnamasynda halkara ylmy aragatnaşyklaryny ösdürmek hem-de daşary ýurtlaryň ylmy-barlag merkezleri bilen hyzmatdaşlygy giňeltmek göz öňünde tutulýar.
Hormatly Prezidentimiz Gurbanguly Berdimuhamedow hödürlenen Döwlet maksatnamasyny oňlap, taryhy ylmy ösdürmekde hem-de halkymyzyň ençeme müň ýyllyk şöhratly senenamasynyň täze sahypalaryny açmakda arheologik barlaglaryň ähmiýetini nygtady.
Döwlet Baştutanymyz şeýle hem Türkmenistanyň taryhy ýadygärliklerini öwrenmäge ulgamlaýyn çemeleşmegiň, adamzadyň medeni gymmatlygynyň aýrylmaz bölegi, gymmatly maglumatlaryň täsin çeşmesi hökmünde olary goramagyň, meýdan işleriniň netijelerini ylmy dolanyşyga girizmegiň möhümdigini belledi.
“Öňdebaryjy kompýuter tehnologiýalary ornaşdyrmagyň, bellenilen işlere örän giň halkara gerim bermäge mümkinçilik berýän döwrebap maglumatnama ulgamlaryny, maglumat binýatlaryny, Internet serişdelerini işläp taýýarlamagyň hasabyna işgärleriň hünär taýdan taýýarlanyş usulyýetini, muzeý hem-de wagyz ediş işlerini täzelemek gerek” diýip, milli Liderimiz aýtdy.
Tags :
Habarlar
© All Right Reserved by Turkmens News